Mɛni Wɔbaanyɛ Wɔkase Kɛjɛ Ojotswalɔ ko Dɛŋ? | Tsɔɔmɔ Obii lɛ Anii\nKANEMƆ YƐ Afrikaans Albania Amharic Arabic Armenia Armenia (West) Aymara Bicol Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatia Czech Denmark Dutch Efik Estonia Ewe Finland French Ga Georgia Germany Greenland Guarani Haitian Creole Hebri Hela Hiligaynon Hindi Hungary Igbo Iloko Indonesia Italia Japan Kazakh Kikuyu Kinyarwanda Kirghiz Korea Lingala Lithuania Luo Malagasy Mizo Mongolia Moore Myanmar Ngabere Norway Nzema Ossetia Papiamento (Aruba) Papiamento (Curaçao) Poland Portuguese (Brazil) Punjabi Quechua (Bolivia) Rarotongan Romania Russia Samoa Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Sweden Tagalog Tatar Telugu Thailand Tigrinya Tsonga Turkey Twi Ukrain Uruund Vietnam Xhosa Yoruba Zulu\nOjotswalɔ ni wɔbaanyɛ wɔkase ehe nii lɛ ji mɔ ni Yesu kɛ lɛ wieɔ yɛ mfoniri lɛ mli lɛ. Nakai ojotswalɔ lɛ shwa ehe yɛ nibii fɔji ni efee lɛ ahe. Ekɛɛ Yesu akɛ: “Kaimɔ mi, beni oooba yɛ omaŋtsɛyeli lɛ mli lɛ.” Ni taakɛ onaa yɛ mfoniri lɛ mli lɛ, Yesu kɛ ojotswalɔ lɛ miiwie. Ani ole nɔ ni Yesu kɛɔ lɛ lɛ?— * Yesu miiwo lɛ shi akɛ: ‘Lɛɛlɛŋ, miikɛɛ bo ŋmɛnɛ akɛ okɛ mi baahi Paradeiso.’\nTe osusuɔ akɛ nakai Paradeiso lɛ baatamɔ aha tɛŋŋ?— Bɔni afee ni wɔná hetoo ni ja lɛ, ha wɔsusu Paradeiso ni Nyɔŋmɔ fee eha klɛŋklɛŋ nuu kɛ yoo ni ji Adam kɛ Hawa lɛ he wɔkwɛ. Nɛgbɛ nakai Paradeiso lɛ hi? Ani ehi ŋwɛi, aloo shikpɔŋ lɛ nɔ?—\nKɛ́ okɛɛ akɛ ehi shikpɔŋ lɛ nɔ lɛ osane ja. No hewɔ lɛ, kɛ́ wɔsusumɔ ji akɛ ojotswalɔ lɛ “baahi Paradeiso” lɛ, esa akɛ wɔsusu ehe akɛ ebaahi shikpɔŋ nɛɛ nɔ beni etsɔ Paradeiso lɛ. Te nakai Paradeiso lɛ baatamɔ aha tɛŋŋ?— Ha wɔkwɛ.\nBeni Yehowa Nyɔŋmɔ bɔ klɛŋklɛŋ adesai enyɔ, ni ji Adam kɛ Hawa sɛɛ lɛ, Biblia lɛ tsɔɔ akɛ, ekɛ amɛwo paradeiso ko mli yɛ shikpɔŋ nɛɛ nɔ. Atsɛ lɛ akɛ “Eden abɔɔ.” Ani obaanyɛ ofee bɔ ni “Eden abɔɔ” lɛ mli yɔɔ fɛo ha lɛ he mfoniri okwɛ?— Lɛɛlɛŋ, eji shihilɛhe ko ni yɔɔ fɛo jogbaŋŋ ni mɔ ko kwraa enako eko pɛŋ ŋmɛnɛ!\nTe osusuɔ tɛŋŋ? Ani Yesu kɛ ojotswalɔ ni shwa ehe lɛ fɛɛ baahi biɛ yɛ shikpɔŋ nɛɛ nɔ?— Dabi, Yesu baahi ŋwɛi ni ebaaye shikpɔŋ ni etsɔ Paradeiso lɛ nɔ akɛ Maŋtsɛ. No hewɔ lɛ, Yesu kɛ ojotswalɔ lɛ baahi shi kɛ shishinumɔ lɛ akɛ, ebaatee lɛ shi kɛba shikpɔŋ nɔ Paradeiso lɛ mli, ni ebaatsu ehiamɔ nii ahe nii. Shi mɛni hewɔ Yesu baaŋmɛ nuu ko ni ji ojotswalɔ lɛ gbɛ koni ehi Paradeiso lɛ?— Ha wɔsusu enɛ he.\nAnɔkwa, ojotswalɔ nɛɛ fee nibii ni ehiii kwraa. Ni nakai nɔŋŋ hu eji yɛ gbɔmɛi akpekpei akpei abɔ ni ehi shikpɔŋ nɛɛ nɔ lɛ agbɛfaŋ. Kɛlɛ, amɛteaŋ mɛi babaoo fee nibii gbohii ejaakɛ atsɔɔɔ amɛ Yehowa he nii kɛ nɔ ni Yehowa taoɔ akɛ amɛfee.\nNo hewɔ lɛ, abaatee gbɔmɛi ni tamɔ nakai, ni ojotswalɔ ni Yesu kɛ lɛ wie yɛ sɛŋmɔtso lɛ nɔ lɛ fata he lɛ ashi kɛba wala mli yɛ Paradeiso mli yɛ shikpɔŋ nɛɛ nɔ. Abaatsɔɔ amɛ nɔ ni Nyɔŋmɔ suɔmɔnaa nii ji. Ni no sɛɛ lɛ, amɛbaanyɛ amɛtsɔɔ akɛ amɛsumɔɔ Yehowa.\nAni ole gbɛ nɔ ni amɛbaatsɔ amɛfee nakai?— Kɛtsɔ nɔ ni Nyɔŋmɔ taoɔ ni amɛbaafee lɛ nɔ. Kwɛ miishɛɛ ni ebaaji ákɛ akɛ gbɔmɛi ni sumɔɔ Yehowa, ni amɛsumɔɔ amɛhe hu lɛ baafee ekome kɛhi Paradeiso lɛ mli daa!\n^ kk. 3 Kɛji okɛ gbekɛ ko miikane sane nɛɛ, liamɔ ni yɔɔ mli lɛ ji kaimɔnɔ ni tsɔɔ akɛ esa akɛ omi osɛŋ nu fioo, koni owo gbekɛ lɛ hewalɛ ni lɛ hu etsɔɔ ejwɛŋmɔ.\nKɛmaje Mɔ Ko Kɛmaje Mɔ Ko Mɛni Wɔbaanyɛ Wɔkase Kɛjɛ Ojotswalɔ ko Dɛŋ?\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ Jeŋ ko ni Anáŋ Mɔ he Jwɛŋmɔ ni Ejaaa yɛ Mli—Mɛɛ Be?\nKɛmaje Mɔ Ko Kɛmaje Mɔ Ko BUU-MƆƆ Jeŋ ko ni Anáŋ Mɔ he Jwɛŋmɔ ni Ejaaa yɛ Mli—Mɛɛ Be?\nBUU-MƆƆ Jeŋ ko ni Anáŋ Mɔ he Jwɛŋmɔ ni Ejaaa yɛ Mli—Mɛɛ Be?